CELEX: 32010R1127
Language: sk
Date: 2010-12-03
Title: Nariadenie Komisie (EÚ) č. 1127/2010 z  3. decembra 2010 , ktorým sa stanovuje prechodné obdobie na vyňatie Maldivskej republiky zo zoznamu zvýhodnených krajín, na ktoré sa vzťahuje osobitné opatrenie pre najmenej rozvinuté krajiny podľa nariadenia Rady (ES) č. 732/2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011

4.12.2010   
            
            
               SK
            
            
               Úradný vestník Európskej únie
            
            
               L 318/15
            
         NARIADENIE KOMISIE (EÚ) č. 1127/2010
   z 3. decembra 2010,
   ktorým sa stanovuje prechodné obdobie na vyňatie Maldivskej republiky zo zoznamu zvýhodnených krajín, na ktoré sa vzťahuje osobitné opatrenie pre najmenej rozvinuté krajiny podľa nariadenia Rady (ES) č. 732/2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 732/2008 z 22. júla 2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011 a ktorým sa menia a dopĺňajú nariadenia (ES) č. 552/97, (ES) č. 1933/2006 a nariadenia Komisie (ES) č. 1100/2006 a (ES) č. 964/2007 (1), a najmä na jeho článok 11 ods. 8,
   keďže:
   
               (1)
            
            
               Maldivská republika (ďalej len „Maldivy“) je zvýhodnená osobitným opatrením pre najmenej rozvinuté krajiny v rámci systému všeobecných colných preferencií Únie.
            
         
               (2)
            
            
               V článku 11 ods. 8 nariadenia (ES) č. 732/2008 sa stanovuje vyňatie krajiny z uplatňovania osobitného opatrenia pre najmenej rozvinuté krajiny, pokiaľ Organizácia spojených národov túto krajinu vylúči zo zoznamu najmenej rozvinutých krajín. Takisto sa v tomto článku stanovuje zavedenie minimálne trojročného prechodného obdobia na zmiernenie nepriaznivých účinkov, ktoré by mohli byť zapríčinené zrušením colných preferencií udelených v rámci osobitného opatrenia pre najmenej rozvinuté krajiny.
            
         
               (3)
            
            
               S účinnosťou od 1. januára 2011 (2) Organizácia spojených národov vylúčila Maldivy zo zoznamu najmenej rozvinutých krajín.
            
         
               (4)
            
            
               Do 31. decembra 2013 by sa teda malo Maldivám umožniť naďalej využívať výhody udelené v rámci osobitného opatrenia pre najmenej rozvinuté krajiny.
            
         
               (5)
            
            
               Opatrenia uvedené v tomto nariadení sú v súlade so stanoviskom Výboru pre všeobecné preferencie,
            
         PRIJALA TOTO NARIADENIE:
   Článok 1
   Maldivská republika sa s účinnosťou od 1. januára 2014 vyníma zo zoznamu zvýhodnených krajín, na ktoré sa vzťahuje osobitné opatrenie pre najmenej rozvinuté krajiny, uvedeného v prílohe I k nariadeniu (ES) č. 732/2008.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. decembra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 211, 6.8.2008, s. 1.
   
      (2)  Rezolúcia Valného zhromaždenia OSN A/Res/60/33 z 30. novembra 2005.